2023 yil 1 yanvardan bojxonachilar daromadi va mol-mulkini deklaratsiyalash joriy etiladi

Qayd etilishicha, 2023 yil yakuniga qadar respublikaning barcha xalqaro aeroportlarida «Masofaviy bojxona nazorati» tizimi joriy etiladi. 
2022 yil 1 iyuldan bir bojxona postida uch yildan ortiq xizmatni o‘tagan xodimlar rotatsiya qilinadi. 
2023 yil 1 yanvardan boshlab bojxona organlari xodimlarining daromadlari va mol-mulkini deklaratsiyalash amaliyoti bosqichma-bosqich joriy etiladi.
2022 yil 1 dekabrdan bojxona ko‘rigi jarayonlari qamrab olingan mobil elektron tizim ishga tushiriladi. 
Bundan tashqari, 2022 yil 1 iyunga qadar kadrlarni ochiqlik va shaffoflik tamoyillari asosida tanlash hamda tanlov jarayonlarining natijalarini internet tarmog‘i orqali real vaqt rejimida e’lon qilib borish yo‘lga qo‘yiladi.
2022 yil 1 sentabrga qadar xalqaro standartlarga muvofiq komplayens nazorat tizimi to‘laqonli ishga tushiriladi.
2022 yil 1 oktyabrga qadar bojxona yuk deklaratsiyalarini «Masofaviy elektron deklaratsiyalash» bojxona postlarida rasmiylashtirish tartibi joriy qilinadi.